ആര്.ഡി.ഒക്ക് പരാതി മൂവാറ്റുപുഴ: പുരാതനമായ പെരുവംമൂഴി ശ്രീ അയ്യപ്പ ക്ഷേത്രത്തിന്റെ വഴി അടച്ചുകെട്ടിയതായി ആര്.ഡി.ഒയ്ക്ക് പരാതി. ഭക്തര് ക്ഷേത്രത്തിലേക്ക് പ്രവേശിച്ചുകൊണ്ടിരിക്കുന്ന കിണറിരിക്കുന്ന സ്ഥലത്തേക്കുള്ള തൊണ്ടുവഴിയാണ് സമീപവാസികളായ രണ്ടുപേര് ചേര്ന്ന് മതിലുകെട്ടി അടച്ചുപൂട്ടിയതെന്ന് ക്ഷേത്ര ഭാരവാഹികളും ഭക്തരും പരാതിയില് പറയുന്നു. ഇത് സംബന്ധിച്ച് സ്ഥലം സര്വേപ്രകാരം അളന്നാലേ കൈയേറ്റം തിട്ടപെടുത്താന് കഴിയൂവെന്ന് വാളകം വില്ലേജ് ഓഫീസര് ആര്.ഡി.ഒയ്ക്ക് റിപ്പോര്ട്ട് നല്കി. ശബരിമല സ്ത്രീ പ്രവേശനകേസിലെ 49ാം പുനപ്പരിശോധന ഹര്ജിക്കാരായ ക്ഷേത്രമാണ് പെരുവംമൂഴി ശ്രീ അയ്യപ്പക്ഷേത്രമെന്ന് ക്ഷേത്രകമ്മിറ്റി പ്രസിഡന്റ് മനോജ്, സെക്രട്ടറി അജി കെ.കെ.എന്നിവര് അറിയിച്ചു.